CELEX: 31996D0644
Language: ro
Date: 1996-11-11 00:00:00
Title: Decizia Consiliului din 11 noiembrie 1996 privind extinderea protecției juridice a topografiilor produselor din materiale semiconductoare asupra persoanelor din Insula Man

17/Volumul 01
            
            
               RO
            
            
               Jurnalul Ofícial al Uniunii Europene
            
            
               224
            
         31996D0644
   
               L 293/18
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 11 noiembrie 1996
   privind extinderea protecției juridice a topografiilor produselor din materiale semiconductoare asupra persoanelor din Insula Man
   (96/644/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva 87/54/CEE a Consiliului din 16 decembrie 1986 privind protecția juridică a topografiilor produselor din materiale semiconductoare (1), în special articolul 3 alineatul (7),
   având în vedere propunerea Comisiei,
   întrucât dreptul la protecția juridică a topografiilor produselor din materiale semiconductoare în Comunitate se aplică persoanelor care se califică pentru protecție în temeiul articolului 3 alineatele (1)-(5) din Directiva 87/54/CEE;
   întrucât, printr-o decizie a Consiliului, dreptul la protecție poate fi extins asupra persoanelor care nu beneficiază de protecție în temeiul dispozițiilor menționate;
   întrucât extinderea protecției trebuie decisă pentru întreaga Comunitate;
   întrucât, de la 7 noiembrie 1987, Comunitatea a extins această protecție asupra persoanelor din Insula Man, prin deciziile succesive ale Consiliului, luate cu titlu provizoriu, și a cărui ultimă decizie este Decizia 94/828/CE (2);
   întrucât prezenta decizie se aplică până la 31 decembrie 1995;
   întrucât Insula Man dispune de o legislație corespunzătoare (3) privind protecția topografiilor produselor din materiale semiconductoare; întrucât această legislație a intrat în vigoare la 1 ianuarie 1994; întrucât se aplică Directiva 87/54/CEE și marchează intrarea în vigoare a deciziilor anterioare ale Consiliului în domeniu; întrucât Insula Man extinde aplicarea acestei legislații și pentru resortisanții din statele membre ale Comunității;
   întrucât Acordul privind aspectele comerciale ale drepturilor de proprietate intelectuală legate de comerț din 15 aprilie 1994 impune membrilor Organizației Mondiale a Comerțului obligația de a acorda protecție topografiilor circuitelor integrate în conformitate cu propriile sale dispoziții, precum și cu dispozițiile din Tratatul privind proprietatea intelectuală în domeniul circuitelor integrate la care face trimitere;
   întrucât acest acord, precum și Acordul de instituire a Organizației Mondiale a Comerțului, la care este anexat, a intrat în vigoare la 1 ianuarie 1995;
   întrucât se prognozează ca Guvernul Regatului Unit să aplice pentru Insula Man Acordul de instituire a Organizației Mondiale a Comerțului, precum și Acordul privind aspectele comerciale ale drepturilor de proprietate intelectuală;
   întrucât dispozițiile care garantează protecția topografiilor în Insula Man pentru persoanele din Comunitate sunt încă în vigoare pe acest teritoriu;
   întrucât protecția în temeiul Directivei 87/54/CEE este necesar să continue să se extindă în Insula Man, cu efect de la 1 ianuarie 1996 până în momentul în care Insula Man trebuie să aplice prevederile din Acordul privind aspectele comerciale ale drepturilor de proprietate intelectuală, în urma extinderii în Insula Man a Acordului de instituire a Organizației Mondiale a Comerțului,
   ADOPTĂ PREZENTUL REGULAMENT:
   Articolul 1
   Statele membre își extind dreptul la protecția juridică conform Directivei 87/54/CEE după cum urmează:
   
               (a)
            
            
               persoanele fizice care sunt resortisanți ai Insulei Man sau care au reședința stabilă pe teritoriul Insulei Man sunt tratate ca și resortisanți ai unui stat membru;
            
         
               (b)
            
            
               societățile și alte persoane juridice de pe teritoriul Insulei Man care au o unitate industrială sau comercială efectivă și sigură sunt tratate ca și cum ar avea o unitate industrială sau comercială efectivă și sigură pe teritoriul unui stat membru.
            
         Articolul 2
   Prezenta decizie se aplică de la 1 ianuarie 1996.
   Statele membre extind dreptul la protecție conform prezentei decizii pentru persoanele prevăzute la articolul 1 până în momentul în care Insula Man trebuie să aplice prevederile din Acordul privind aspectele comerciale ale drepturilor de proprietate intelectuală, în urma extinderii pentru Insula Man a Acordului de instituire a Organizației Mondiale a Comerțului.
   Orice drept exclusiv dobândit în conformitate cu Decizia 87/532/CEE, Decizia 90/511/CE și Decizia 94/828/CE sau cu prezenta decizie continuă să producă efecte pe toată perioada stabilită în Directiva 87/54/CEE.
   Articolul 3
   Prezenta decizie se adresează statelor membre.
   
      Adoptată la Bruxelles, 11 noiembrie 1996.
      
         
            Pentru Consiliu
         
         
            Președintele
         
         R. QUINN
         
      
   
   
      (1)  JO L 24, 27.1.1987, p. 36.
   
      (2)  Decizia 87/532/CEE a Consiliului din 26 octombrie 1987 privind extinderea protecției juridice a topografiei produselor din materiale semiconductoare asupra persoanelor din anumite țări sau teritorii (JO L 313, 4.11.1987, p. 22); Decizia 90/511/CEE a Consiliului din 9 octombrie 1990 privind extinderea protecției juridice a topografiei produselor din materiale semiconductoare asupra persoanelor din anumite țări sau teritorii (JO L 285, 17.10.1990, p. 31); Decizia 93/16/CEE a Consiliului din 21 decembrie 1992 privind extinderea protecției juridice a topografiei produselor din materiale semiconductoare asupra persoanelor din Statele Unite ale Americii și din anumite teritorii (JO L 11, 19.1.1993, p. 20), astfel cum a fost modificată prin Decizia 93/520/CEE (JO L 246, 2.10.1993, p. 31); Decizia 94/828/CE a Consiliului din 19 decembrie 1994 privind extinderea protecției juridice a topografiei produselor din materiale semiconductoare asupra persoanelor din anumite teritorii (JO L 351, 31.12.1994, p. 12).
   
      (3)  Ordinul din 14 decembrie 1993 privind dreptul asupra planurilor (topografia din materiale semiconductoare) și regulamentele privind dreptul asupra planurilor (topografia din materiale semiconductoare) din 18 ianuarie 1994.